b"\n_START_ARTICLE_\nKicajai\n_START_PARAGRAPH_\nKicajai (angl. kichai, keechi, kitsai) \xe2\x80\x93 buvusi ind\xc4\x97n\xc5\xb3 gentis, gyvenusi \xc5\xa1iaurrytiniame Teksase ir priklausiusi pietiniams Did\xc5\xbei\xc5\xb3j\xc5\xb3 lygum\xc5\xb3 ind\xc4\x97nams.\n_START_SECTION_\nIstorija\n_START_PARAGRAPH_\nSave jie vadino K'itaish. Artimiausi jiems giminingi ind\xc4\x97nai buvo pauniai. Pranc\xc5\xabz\xc5\xb3 keliautojai 1701 m. buvo juos aptik\xc4\x99 prie Raudonosios up\xc4\x97s Luizianoje._NEWLINE_Kicajai buvo dalis sud\xc4\x97ting\xc5\xb3 kintan\xc4\x8di\xc5\xb3 Piet\xc5\xb3 lygum\xc5\xb3 politini\xc5\xb3 aljans\xc5\xb3. Pirmieji ten atvyk\xc4\x99 europie\xc4\x8diai kicajus laik\xc4\x97 kad\xc5\xb3 prie\xc5\xa1ais. 1712 m. jie kovojo su Hainai ind\xc4\x97nais palei Trini\xc4\x8dio up\xc4\x99 (dabartinis Teksasas). Kicajai buvo s\xc4\x85jungininkai su kitomis Kad\xc5\xb3 konfederacijos gentimis, einant laikui per santuokas susiliejo su kadohada\xc4\x8dais (kadohadacho)._NEWLINE_1772 m. kicajai daugiausia k\xc5\xabr\xc4\x97si \xc4\xaf rytus nuo Trini\xc4\x8dio up\xc4\x97s, ties \xc5\xa1i\xc5\xb3 dien\xc5\xb3 Teksaso miestu Palestina._NEWLINE_1837 m. lapkri\xc4\x8dio 10 d. \xc4\xafvyko vadinamasis Battle of Stone Houses ('Akmenini\xc5\xb3 nam\xc5\xb3 m\xc5\xab\xc5\xa1is'), kuriame kov\xc4\x97si Teksaso reind\xc5\xbeeri\xc5\xb3 ir kicuj\xc5\xb3 grup\xc4\x97s. Susir\xc4\x97mim\xc4\x85 laim\xc4\x97jo kicujai, nors pirmos atakos metu \xc5\xbeuvo j\xc5\xb3 vadas._NEWLINE_\xc5\xa0iuo metu kicajai n\xc4\x97ra federaliai pripa\xc5\xbeinta gentis, jie priskirti Oklahomos kadams (angl. Caddo Nation of Oklahoma), vi\xc4\x8ditams (angl. Wichita and Affiliated Tribes) bei delaverams (angl. Delaware Nation). \xc5\xa0ios gentys gyvena daugiausia pietvakari\xc5\xb3 Oklahomoje, ypa\xc4\x8d Kado apygardoje. \xc4\xae \xc5\xa1ias vietas XIX a. jie buvo prievarta perkelti JAV vyriausyb\xc4\x97s.\n_START_SECTION_\nKalba\n_START_PARAGRAPH_\nKicaj\xc5\xb3 kalba priklauso kad\xc5\xb3 kalb\xc5\xb3 \xc5\xa1eimai, kartu su arikar\xc5\xb3, pauni\xc5\xb3 ir vi\xc4\x8dit\xc5\xb3 kalbomis._NEWLINE_Kicaj\xc4\x97 Kai Kai i\xc5\xa1 Anadarko (Oklahoma) buvo paskutinis \xc5\xbeinomas laisvai kicaj\xc5\xb3 kalba kalb\xc4\x97j\xc4\x99s \xc5\xbemogus. Ji pad\xc4\x97jo dr. Alexander Lesser apra\xc5\xa1yti \xc5\xa1i\xc4\x85 kalb\xc4\x85."